ΚΟΙΝΗ ΘΕΣΗ της 30ής Οκτωβρίου 1998 που υιοθέτησε το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση, σχετικά με τη Νιγηρία (98/614/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

Εκτιμώντας:

ότι το Συμβούλιο υιοθέτησε την κοινή θέση 95/515/ΚΕΠΠΑ (1) της 20ής Νοεμβρίου 1995 για τη Νιγηρία και 95/544/ΚΕΠΠΑ της 4ης Δεκεμβρίου 1995 για τη Νιγηρία (2) 7

ότι η κοινή θέση 95/544/ΚΕΠΠΑ παρατάθηκε έως την 1η Νοεμβρίου 1998 με την απόφαση 97/821/ΚΕΠΠΑ (3) 7

ότι η Ευρωπαϊκή Ένωση αποδίδει μεγάλη σημασία στη σχέση μεταξύ της Ένωσης και της Νιγηρίας αναγνωρίζοντας τον καίριο περιφερειακό και διεθνή ρόλο της χώρας αυτής, και δη τη συμβολή της στις ενέργειες για τη διατήρηση της ειρήνης π.χ. στη Λιβερία και στη Σιέρρα Λεόνε, τις οποίες η Ένωση εξακολουθεί να υποστηρίζει 7

ότι η Ευρωπαϊκή Ένωση έχει υπόψη τι είχε συμβεί στο παρελθόν, ιδίως το 1993, όταν ακυρώθηκαν οι ελεύθερες εκλογές και ανέλαβε στρατιωτική κυβέρνηση, και σημειώνει ότι η κατάσταση στη Νιγηρία παραμένει ασταθής 7

ότι η Ευρωπαϊκή Ένωση υπενθυμίζει τη δήλωσή της της 18ης Σεπτεμβρίου 1998 στην οποία χαιρέτησε θερμά τις πρόσφατες εξελίξεις στη Νιγηρία 7

ότι η Ευρωπαϊκή Ένωση ενθαρρύνει τη κυβέρνηση υπό τον στρατηγό Αμπουμπακάρ να συνεχίσει την εφαρμογή του μεταβατικού προγράμματος, καθώς και τη δέσμευσή της να παραδώσει την εξουσία σε κυβέρνηση υπεύθυνων πολιτικών τον Μάιο του 1999, μετά από ελεύθερες και αδιάβλητες εκλογές 7

ότι η Ευρωπαϊκή Ένωση χαιρετίζει την απελευθέρωση των πολιτικών κρατουμένων και ενθαρρύνει την ταχεία διασαφήνιση των περιπτώσεων που παραμένουν εκκρεμείς 7

ότι η Ευρωπαϊκή Ένωση χαιρετίζει επίσης τη δέσμευση του στραγηγού Αμπουμπακάρ να προβεί σε οικονομική μεταρρύθμιση, στην οποία θα περιλαμβάνονται πολιτικές για να μειωθεί η φτώχεια, να δώσει και πάλι επαγγελματική υπόσταση στις ένοπλες δυνάμεις και να εξασφαλίσει την επιστροφή των στρατιωτικών στους στρατώνες έως τις 29 Μαΐου 1999 7

ότι η Ευρωπαϊκή Ένωση είναι έτοιμη να ενισχύσει έναν εποικοδομητικό πολιτικό διάλογο με τη Νιγηρία, και να εξετάσει συγκεκριμένα μέτρα για την υποστήριξη της εκλογικής διαδικασίας στη Νιγηρία 7

ότι τα μέτρα που εγκρίθηκαν το 1995 πρέπει να τροποποιηθούν βάσει της σημερινής κατάστασης,

ΥΙΟΘΕΤΗΣΕ ΤΗΝ ΑΚΟΛΟΥΘΗ ΚΟΙΝΗ ΘΕΣΗ:

Άρθρο 1

Καταργείται η κοινή θέση 95/515/ΚΕΠΠΑ, υπό την προϋπόθεση των διατάξεων του άρθρου 2 και του άρθρου 3 παράγραφος 2.

Άρθρο 2

Εξακολουθούν να ισχύουν τα ακόλουθα μέτρα, τα οποία αναφέρονται στο σημείο 3 της κοινής θέσης 95/515/ΚΕΠΠΑ:

α) αναστολή της στρατιωτικής συνεργασίας 7

β) διακοπή των επιμορφωτικών προγραμμάτων για όλο το στρατιωτικό προσωπικό της Νιγηρίας, εκτός από μη επιχειρησιακά προγράμματα, προκειμένου να ενθαρρυνθεί η τήρηση των ανθρωπίνων δικαιωμάτων και να προετοιμασθούν οι στρατιωτικοί ενόψει της άσκησης δημοκρατικού ελέγχου των ενόπλων δυνάμεων από κυβέρνηση πολιτικών και

γ) εμπορικός αποκλεισμός όσον αφορά τα όπλα, τα πολεμοφόδια και τον στρατιωτικό εξοπλισμό, ο οποίος καλύπτει φονικά όπλα και τα πυρομαχικά τους, οπλικούς φορείς, μη οπλικούς φορείς, βοηθητικό εξοπλισμό, ανταλλακτικά, επισκευές, συντήρηση και μεταφορά στρατιωτικής τεχνολογίας. Οι συμβάσεις που συνήφθησαν πριν από την ημερομηνία ισχύος της κοινής θέσης 95/515/ΚΕΠΠΑ δεν θίγονται.

Άρθρο 3

1. Επιτρέπεται η επανάληψη του διαλόγου με τη Νιγηρία, συμπεριλαμβανομένων σχετικών μελετών και προπαρασκευαστικών μέτρων, προκειμένου να ξαναρχίσει η αναπτυξιακή συνεργασία μετά την εγκαθίδρυση κυβέρνησης πολιτικών, εκλεγμένης με δημοκρατικές διαδικασίες.

2. Στο μεταξύ, η αναπτυξιακή συνεργασία με τη Νιγηρία μπορεί να συνεχισθεί μόνο για δράσεις υπέρ των ανθρωπίνων δικαιωμάτων και της δημοκρατίας, καθώς και για όσες επικεντρώνονται στην απάλυνση της φτώχειας, και ιδίως την κάλυψη των βασικών αναγκών των φτωχότερων στρωμάτων του πληθυσμού, στο πλαίσιο αποκεντρωμένης συνεργασίας με τις τοπικές πολιτικές αρχές και τις μη κυβερνητικές οργανώσεις.

Άρθρο 4

1. Η παρούσα κοινή θέση παρακολουθείται από το Συμβούλιο, προς το οποίο η Προεδρία και η Επιτροπή υποβάλλουν τακτικά εκθέσεις. Θα αναθεωρηθεί μέχρι την 1η Ιουνίου 1999, υπό το φως των εξελίξεων στη Νιγηρία, ιδίως όσον αφορά την εγκαθίδρυση δημοκρατικά εκλεγμένης κυβέρνησης πολιτικών.

2. Σε περίπτωση επιδείνωσης της κατάστασης όσον αφορά την τήρηση των ανρθωπίνων δικαιωμάτων ή τον εκδημοκρατισμό στη Νιγηρία, το Συμβούλιο θα επανεξετάσει αμέσως την κοινή θέση προκειμένου να λάβει πρόσθετα μέτρα.

Άρθρο 5

Η παρούσα κοινή θέση παράγει αποτελέσματα την 1η Νοεμβρίου 1998.

Άρθρο 6

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 30 Οκτωβρίου 1998.

Για το Συμβούλιο

Ο Πρόεδρος

W. SCHάSSEL

(1) ΕΕ L 298 της 11. 12. 1995, σ. 1.

(2) ΕΕ L 309 της 21. 12. 1995, σ. 1.

(3) ΕΕ L 338 της 9. 12. 1997, σ. 8.